חטיבה 646

**חטיבה 646**, (לשעבר **חטיבה 525**) המכונה גם "**עוצבת שועלי מרום**", היא חטיבת צנחנים במילואים בצבא ההגנה לישראל. תג היחידה היה שועל מכונף בצבע צהוב על רקע אדום. מכונה גם "**הדרומית**", משום שבעבר הייתה אחת משלוש חטיבות הצנחנים במילואים שהיו תחת פיקוד ישיר של הפיקודים המרחביים, כאשר חטיבה זו הייתה כפופה לפיקוד הדרום. החטיבה הייתה כפופה, החל משנת 2000, לעוצבת סיני, ובשנת 2020 עברה לעוצבת הבזק (אוגדה 99).

בעבר הגיעו לחטיבה לוחמים בוגרי הגדודים השונים של חטיבת הצנחנים הסדירה והנח"ל המוצנח, כיום גדודי החטיבה מוזנים בעיקר מיוצאי גדוד 890 והסיירת של החטיבה הסדירה. היא אחת משלוש חטיבות צנחנים במילואים, יחד עם חטיבה 55 וחטיבה 226.

## היסטוריה
החטיבה הוקמה ב-1974 בעקבות מלחמת יום הכיפורים. הבסיס לחטיבה היה גדוד 48 (כיום גדוד 8105), גדוד מילואים בפיקודו של שמעון כהנר (קצ'ה) שהוקם ב-1970 ולחם במלחמת יום הכיפורים בקרבות התעלה ובגזרת אסמאעיליה, אליו צורפו שני גדודים חדשים שהוקמו על בסיס יוצאי חטיבת הצנחנים הסדירה. גדוד 420 בפיקודו של מיכה בן ארי (קפוסטה), וגדוד 466 בפיקודו של נתן שונרי.

### מלחמת לבנון הראשונה
החטיבה לחמה במלחמת לבנון הראשונה, תחת פיקודו של דובי הלמן, בקרבות לכיבוש צור, צידון, עאליי ובחמדון. כאשר גדוד 420 בפיקוד אבנר חרמוני, נלחם באזור סולטאן יעקב כחלק מחילוץ יחידות שריון. בהמשך פעלה החטיבה, תחת פיקודו של אבנר חרמוני, בפעילות מבצעית בלבנון בתקופה הארוכה של שהיית צה"ל ברצועת הביטחון.

כן ביצעו גדודי החטיבה לאורך השנים תעסוקה מבצעית שוטפת באינתיפאדה הראשונה. ובאינתיפאדה השנייה.

### לאחר מלחמת לבנון הראשונה
לאחר ביצוע תוכנית ההתנתקות פעלו לוחמי החטיבה בגזרת רצועת עזה במספר פשיטות ומבצעים מיוחדים, אותם ביצע גדוד הסיור (6646) של החטיבה. כמו כן לחמה החטיבה גם במבצע עופרת יצוקה בגזרת בית לאהיא, וגויסה גם במבצע עמוד ענן. בשנת 2009 זכתה החטיבה בפרס מפקד זרוע היבשה ליחידות מצטיינות. בדצמבר 2012 זכתה החטיבה בפרס הרמטכ"ל ליחידות מצטיינות.

### מלחמת חרבות ברזל
[ממוזער|לוחם חטיבה 646 ב[הקרב במחנות המרכז (מלחמת חרבות ברזל)|מחנות המרכז במלחמת חרבות ברזל, פברואר 2024]]
בראשית מלחמת חרבות ברזל הובילה החטיבה מספר מבצעים בגזרת ג'נין, שכם וטול כרם כנגד ארגוני הטרור הפלסטיני. 

לאחר ההפוגה בלחימה לקחה חלק החטיבה במאמץ ההתקפי במרחב מרכז רצועת עזה (תחת אוגדה 99) כחלק מהתמרון הקרקעי. במהלך הקרבות ב-23 בדצמבר, נהרגו רס"ל (מיל') אליסף שושן, ורס"ל (מיל') אוהד אשור לוחמי גדוד 6646 של החטיבה, לאחר שעסקו בפעולה להרחבת מסדרון נצרים שמבתר את הרצועה לרוחבה ממזרח למערב. השניים נהרגו בפיצוץ מבנה ממולכד במרכז הרצועה. 

עם השלמת המשימות במרכז הרצועה, עברה החטיבה ללחימה במרחב חאן יונס (תחת אוגדה 98) ולמעשה הייתה חטיבת המילואים האחרונה שתימרנה בתקופה זו ברצועת עזה. במהלך הקרבות, ב־30 בינואר נהרגו שני חיילים נוספים, סרן גבריאל שני ורס"ב יובל ניר, מלוחמי החטיבה.

באוקטובר 2024 לחמה החטיבה בתמרון הקרקעי בדרום לבנון, במסגרת מבצע חיצי הצפון. החטיבה פעלה תחת אוגדה 146 והשמידה תשתיות על ותת-קרקעיות של חזבאללה.

במהלך חודש מאי 2025 הצטרפה החטיבה ללחימה ברצועת עזה במסגרת מבצע 'מרכבות גדעון'. במסגרת המבצע ביצעו כוחות החטיבה מספר רב של התקפות בהן השמידו אויב ותשתיות  במרחב העיר עזה ורכס ה-70.  

במהלך חודש מרץ 2026, נקראה החטיבה לקרב הגנה בגזרת סוריה.  

## גלריה

קובץ:לוחמי חטיבה 646 ברצועת עזה במלחמת חרבות ברזל.jpg|לוחמי חטיבה 646 ברצועת עזה במלחמת חרבות ברזל
קובץ:לוחמי חטיבה 646 ברצועת עזה במלחמת חרבות ברזל 2.jpg|לוחמי חטיבה 646 ברצועת עזה במלחמת חרבות ברזל
קובץ:לוחמי חטיבה 646 ברצועת עזה במלחמת חרבות ברזל 3.jpg|לוחמי חטיבה 646 ברצועת עזה במלחמת חרבות ברזל


## מפקדי החטיבה

## קישורים חיצוניים

* האתר האזרחי הרשמי של גדס"ר 6646 - גדוד הסיור של חטיבה 646.

* משפחת מוגרבי, או משפחת "שועלי מרום"?, גלי צה"ל,  27 בדצמבר 2011.
* נועה בן אהרון, מילואימניק מודל 2009, אתר זרוע היבשה,  05 בינואר 2009.
* נועה בן אהרון, המטרה: אימונים מדויקים, אתר זרוע היבשה,  06 בינואר 2009.
* נועה הורוויץ, במחנה "כל הזמן קיוויתי שהם מחכים שאחזור מהברית, שהם לא תוקפים בלעדיי", אתר דובר צה"ל,  21 בינואר 2009.
* המנהל שמבלה רבע שנה במילואים, גלי צה"ל,  27 בדצמבר 2011.
* .
* .
* .
* עמית קורח, על חריצות ושאיפות גבוהות, אתר זרוע היבשה,  18 במאי 2009.
* .
* .
* 
* 
* 
* 

## הערות שוליים

646
646
646
קטגוריה:עוצבת סיני